**З А П О В Е Д**

**№ РД 09-381**

**София, 25.03.2022 година**

На основание на чл. 14, ал. 1, т. 1 от Наредба № 5 от 2019 г. за подготовка и представяне на искания до Европейската комисия относно земеделските продукти и храни със защитени географски означения и традиционно специфичен характер, за контрол за съответствие с продуктовата спецификация и за водене на регистри на производителите и контролиращите лица и доклад от д-р Момчил Неков - заместник-министър на земеделието с рег. индекс № 93-1636/25.03.2022 г.,

 **Н А Р Е Ж Д А М:**

I. Одобрявам изпращането в Европейската комисия на подаденото заявление за регистрация на ЗНП „Странджански билков чай” в Европейския регистър на защитените наименования за произход и защитените географски указания.

II. Заповедта за одобряване да се съобщи в 3-дневен срок на заявителя и на заинтересованите лица и може да се обжалва по реда на Административнопроцесуалния кодекс в 14-дневен срок пред съответния административен съд.

III. Заповедта за одобряване и одобреното заявление-спецификация да се публикуват на интернет страницата на МЗм в 10-дневен срок след влизането й в сила.

IV. Одобреното заявление да се изпрати до Европейската комисия, след като заповедта за одобрение влезе в сила.

Настоящата заповед да се доведе до знанието на съответните длъжностни лица за сведение и изпълнение.

**Д-р Иван Иванов**

**Министър на земеделието**